DOI: 10.14457/tu.the.2016.1643
title: ปัจจัยที่มีอิทธิพลต่อการตัดสินใจซื้อรถกระบะดัดแปลง PPV ของผู้บริโภคในเขตกรุงเทพมหานคร

description: การวิจัยเรื่อง “ปัจจัยที่มีอิทธิพลต่อการตัดสินใจซื้อรถกระบะดัดแปลง PPV ของผู้บริโภคในเขตกรุงเทพมหานคร” เป็นการศึกษาในรูปแบบการวิจัยข้อมูลเชิงปริมาณ (Quantitative Research) ดำเนินการเก็บข้อมูลโดยการสำรวจ (Survey Research) เป็นการวัดผล ณ เวลาใดเวลาหนึ่งเพียงครั้งเดียว (Cross-Sectional Study) โดยใช้แบบสอบถาม (Questionnaire) ชนิดที่ให้ผู้ตอบตอบแบบสอบถามเอง (Self - Administered Questionnaire) เป็นเครื่องมือในการเก็บรวบรวมข้อมูลจากกลุ่มตัวอย่างที่อาศัยอยู่ในเขตกรุงเทพมหานคร จำนวน 300 คนโดยมีวัตถุประสงค์การวิจัยดังนี้ เพื่อศึกษาการเปิดรับข่าวสารเกี่ยวกับรถกระบะดัดแปลง PPV จากสื่อต่างๆ พฤติกรรมการใช้รถกระบะดัดแปลง PPV และแนวโน้มการซื้อรถกระบะดัดแปลง PPV เพื่อศึกษาลักษณะทางประชากรที่แตกต่างกัน มีการเปิดรับข่าวสารรถกระบะดัดแปลง PPV ที่แตกต่างกัน เพื่อศึกษาปัจจัยที่มีผลต่อสมการทางโน้มพฤติกรรมการซื้อรถกระบะดัดแปลง PPV โดยมีตัวแปรอิสระเป็นลักษณะทางประชากร ปัจจัยทางการตลาดทั้งที่ควบคุมได้และควบคุมไม่ได้ และมีตัวแปรตาม คือ แนวโน้มความตั้งใจในการซื้อรถกระบะดัดแปลง PPV เพื่อศึกษาปัจจัยที่มีผลในการตัดสินใจซื้อรถกระบะดัดแปลง PPVผลการวิจัยพบว่ากลุ่มตัวอย่างส่วนใหญ่เป็นเพศชายมากกว่าเพศหญิง มีสถานภาพแต่งงาน อายุอยู่ในช่วง 25–35 ปี มีระดับการศึกษาปริญญาตรี อาชีพพนักงานบริษัทเอกชน มีช่วงรายได้ 20,000-55,000 บาท และมีจำนวนสมาชิกในครอบครัว 3-4 คน โดยมีการเปิดรับข่าวสารรถกระบะดัดแปลง PPV ผ่านสื่อออนไลน์เป็นส่วนใหญ่ รองลงมาคือ สื่อโทรทัศน์  โดยมีความถี่ในการเปิดรับข่าวสาร โดยเฉลี่ย 22 ครั้งต่อเดือน ประเภทข่าวสารที่ประชาชนมีการเปิดรับเกี่ยวกับรถกระบะดัดแปลง PPV สูงสุด คือ ข้อมูลผลิตภัณฑ์ของรถกระบะดัดแปลง PPV  โดยเหตุผลในการเปิดรับข่าวสารรถกระบะดัดแปลง PPV คือ เพื่อต้องการทราบข้อมูลผลิตภัณฑ์ของรถกระบะดัดแปลง PPV ที่ในปัจจุบันมีอยู่หลายยี่ห้อ  ซึ่งเหตุผลในการตัดสินใจซื้อรถกระบะดัดแปลง PPV เนื่องจากคุ้มค่ากับราคาจำหน่าย  มีระยะเวลาที่ใช้รถกระบะดัดแปลง PPV 2-5 ปีการทดสอบสมมติฐานในเรื่องลักษณะประชากรและพฤติกรรมการเปิดรับข่าวสาร (ความถี่) พบว่าปฏิเสธทุกลักษณะประชากร ได้แก่ เพศ สถานภาพ อายุ ระดับการศึกษา อาชีพ รายได้ส่วนตัวต่อเดือน และจำนวนสมาชิกในครอบครัว กล่าวคือ ลักษณะประชากรที่แตกต่างกันมีผลต่อพฤติกรรมการเปิดรับข่าวสารของรถกระบะดัดแปลง PPV ไม่แตกต่างกัน  นอกจากนี้เมื่อพิจารณาตัวแปรอิสระ เพศ สถานภาพ อายุ ระดับการศึกษา อาชีพ รายได้ส่วนตัวต่อเดือน และจำนวนสมาชิกในครอบครัว และปัจจัยที่มีผลต่อการตัดสินใจซื้อรถกระบะดัดแปลง PPV ที่ได้จากการวิเคราะห์องค์ประกอบ ทั้งหมด 10 องค์ประกอบ ได้แก่ องค์ประกอบที่ 1 ด้านผลิตภัณฑ์, องค์ประกอบที่ 2 ด้านสภาพเศรษฐกิจ,องค์ประกอบที่ 3 ด้านราคา,องค์ประกอบที่ 4 ด้านเทคโนโลยี, องค์ประกอบที่ 5 ด้านความนิยมในการใช้รถยนต์,องค์ประกอบที่ 6 ด้านการบริการหลังการขาย, องค์ประกอบที่ 7 ภาพลักษณ์ของรถกระบะดัดแปลง PPV องค์ประกอบที่ 8 ความสะดวกในการติดต่อการบริการหลังการขาย,องค์ประกอบที่ 9 ราคาและทำเลที่ตั้ง และองค์ประกอบที่ 10 นโยบายรัฐบาล โดยเข้าสู่การวิเคราะห์ถดถอยพหุแบบมีขั้นตอนเพื่อทำนายแนวโน้มพฤติกรรมการซื้อรถกระบะดัดแปลง PPV พบว่า มีตัวแปรอิสระ 3 ตัว คือ องค์ประกอบที่ 2 ด้านสภาพเศรษฐกิจ , องค์ประกอบที่ 6 ด้านการบริการหลังการขาย และองค์ประกอบที่ 1 ด้านผลิตภัณฑ์ที่มีอิทธิพลต่อตัวแปรตาม คือ แนวโน้มพฤติกรรมการซื้อรถกระบะดัดแปลง PPV และพบว่า ตัวแปรอิสระ สภาพเศรษฐกิจถูกดึงเข้าไปในสมการเป็นลำดับที่ 1 สามารถทำนายแนวโน้มพฤติกรรมการซื้อรถกระบะดัดแปลง PPV ได้ร้อยละ 11.1 และผลิตภัณฑ์ถูกดึงเข้าไปในสมการเป็นลำดับที่ 2 โดยทั้งสองตัวแปรสามารถทำนายแนวโน้มพฤติกรรมการซื้อรถกระบะดัดแปลง PPV ได้ร้อยละ 12.7 และการบริการหลังการขายถูกดึกเข้าไปในสมการเป็นลำดับที่ 3 ทำให้ตัวแปรทั้งสามตัวสามารถทำนายแนวโน้มพฤติกรรมการซื้อรถกระบะดัดแปลง PPV ได้ร้อยละ 13.9 อย่างมีนัยสำคัญทางสถิติที่ 0.01